— Сапраўды, 1 студзеня для мяне будзе звычайным рабочым днём. І пачнецца ён, як звычайна. Мяркую наведаць некалькі сельгасарганізацый, прадпрыемстваў іншай сферы дзейнасці, ад якіх залежыць работа ўсёй інфраструктуры раёна. Думаю, што ўсе кіраўнікі разумеюць сваю адказнасць за работу прадпрыемства. За святочным сталом прыемней сядзець, калі праца спорыцца, калі няма ніякіх збояў. Новы 2012 год будзе напружаным і важна пачаць яго ў рабочым рэжыме. Так што ўсім моцнага здароўя, настрою на эфектыўную працу, сямейнага шчасця, дабрабыту.